הילה רום

הילה רום (נולדה ב-12 ביולי 1979) היא יזמת, מנכ"לית ומשקיעת הון סיכון ישראלית. בעשור השלישי של המאה ה-21, היא מכהנת כמייסדת-שותפה ומנכ"לית RUNI Ventures, קרן הון סיכון מבית אוניברסיטת רייכמן. רום נולדה למשפחת בן-עזרא. אביה, שעלה מאיראן, היה מנהל בעירייה, ואימה, בת למשפחת עולים ממרוקו ומעיראק, הייתה מורה. רום גדלה בהרצליה ולמדה בתיכון "היובל". בשנת 1997 התגייסה לצה"ל במסלול הישיר לקצונה, סיימה את קורס הקצינות ושירתה בבית הספר לחי"ר. לאחר מכן, מונתה לשלישה הגדודית הראשונה בחטיבת הצנחנים (גדוד 101), בה שירתה בסדיר ובמילואים, ובמסגרת זאת אף נבחרה ל"מצטיינת הרמטכ"ל". עם שחרורה מצה"ל למדה רום משפטים באוניברסיטת תל אביב. בתום לימודיה היא התמחתה במשפט מסחרי במשרד עורך הדין יגאל ארנון ושות' בתל אביב, והוסמכה כעורכת דין בשנת 2006. בשנת 2007 פנתה לעולם היזמות הטכנולוגית, פעלה כשותפה-מייסדת ומנכ"ל של חברת סחר אלקטרוני בתחום ה־eco-consumerism, אשר בנתה את האינדקס הראשון של מוצרי הצריכה האקולוגיים וזכתה בפרס ובי למצוינות באינטרנט בקטגוריית התרומה הסביבתית.[דרושה הבהרה] בשנת 2011 מונתה רום כראש חטיבת הקמעונאות ומוצרי הצריכה בחברת המודיעין העסקי Adkit ועמדה בראש צוות שסיפק ייעוץ חדשנות ומחקר תחרותי לתאגידים בתהליכי השקעות ופיתוח עסקי. בשנת 2014 מונתה כסמנכ"ל הפיתוח העסקי של קבוצת יכין-חק"ל בה ניהלה את הפעילות המסחרית בתחומי הנדל"ן המניב והחקלאות. רום הובילה את מהלך המיתוג מחדש של הקבוצה, שינתה את תמהיל מרכזי הקניות והביאה לדירוגם כאחד מ-5 הפאוור סנטרס המצליחים בישראל והקימה את החממה הטכנולוגית של הקבוצה שהנביטה מיזמי אגטק בשיתוף פעולה עם ארגון Tech for Good. בשנת 2019 הקימה רום את חברת הייעוץ Makers שסייעה לתאגידים מובילים מהתעשייה המסורתית להשקיע בסטארט-אפים בעלי פוטנציאל לייצר לארגון יתרון אסטרטגי משמעותי. החברה פעלה במודל ייחודי של CVC as a service ואפשרה לתאגידים שלא הייתה להם זרוע חדשנות טכנולוגית, לאתר טכנולוגיות סינרגטיות ולהשקיע בהן. בסוף 2022 הצטרפה רום לאוניברסיטת רייכמן על מנת להקים ולנהל קרן הון סיכון חדשה שתבצע את ההשקעה הראשונית במיזמים פורצי דרך בישראל ותספק להם מערכת מקצועית תומכת לבניית חברות טכנולוגיה גלובליות. קרן RUNI Ventures הושקה בינואר 2023. רום מכהנת כשותפה-המנהלת ומבצעת השקעות פרה-סיד בסטרטאפים בתחומי ה-AI, הדאטה והתוכנה הארגונית. רום פעילה בנושאים חברתיים בעיקר בנושא צמצום פערים חברתיים, שילוב לוחמים ולוחמות בהייטק וקידום נשים. היא חברה בפורום הישראלי למנהיגות הפועל לקידום פתרונות לאתגרים ציבוריים באמצעות כלים עסקיים מתקדמים, יועצת לאקסלרטור NERA – אקסלרטור ליזמיות חרדיות, חברת הוועד המייעץ של Gen AI For good, מלווה את תוכנית AsUR לשילוב לוחמות וקצינות בעולם האזרחי ומרצה בתוכניות חברתיות. רום נשואה לאורי, איש שוק ההון, ולשניים שלושה ילדים. הילה רום, ברשת החברתית פייסבוק הילה רום, ברשת החברתית LinkedIn משלחת של בכירי העסקים מישראל, בראשות כלכליסט ובנק הפועלים 24 מנהיגות ישראליות שכדאי לעקוב אחריה ב-2024 Runi Ventures, www.runiventures.com (באנגלית) “High-tech’s resilience is not a sectoral interest – it’s a national mission”, ‏2024-02-28 (באנגלית) Home, www.webbyawards.com Hila Rom General Information, pitchbook.com גלי וינרב, ‏כ-50 סטארט-אפים הגישו בקשות להתקבל לחממה של יכין, באתר גלובס, 25 בפברואר 2018 יסמין יבלונקו, ‏קבוצת יכין תשקיע עד מיליון דולר במיזמים בשלבי סיד, באתר גלובס, 23 במאי 2018 "Yakhin to invest $1m in agritech startups". Globes (באנגלית). 2018-05-23. נבדק ב-2024-08-18. עדי דברת, דירוג הקניונים המצליחים בישראל: רמת אביב בחוץ - נצרת בפנים, באתר TheMarker‏, 21 בנובמבר 2016 הילה רום, באתר Supersonas – נוכחות נשית, נקודה, ‏7 בספטמבר 2020 קרן הון הסיכון RUNI Ventures החלה להשקיע בסטארטאפים בשלבי הפרה-סיד, באתר אוניברסיטת רייכמן Sophie Shulman, RUNI Ventures raises $30 million, ctech, ‏16 בינואר 2023 ב"רייכמן" חשפו לעולם "זרעים של חדשנות" ישראלית במלחמה, באתר שרון אונליין, ‏22 בינואר 2024 מונולוגים מהמחאה: 6 בכירים בהייטק הישראלי על השנה שטלטלה את הענף, באתר ‏מאקו‏, 15 בספטמבר 2023 CYBERPRO Conference, cyberpro-conference.netlify.app בית, באתר הפורום הישראלי למנהיגות ILF ארגון הפועל לקידום נושאים חברתיים גלובליים באמצעות בינה מלאכותית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הילה רום".